Afonso XIII - Wikipedia

# Afonso XIII

### Na Galipedia, a wikipedia en galego.

Historia de España
Restauración borbónica en España
• Reinado de Alfonso XII
• Reinado de Alfonso XIII
• Guerra Hispano-Americana
• Rexeneracionismo
• Ditadura de Primo de Rivera

Afonso XIII

Afonso XIII (Madrid, 17 de maio de 1886 - † Roma, (Italia) 28 de febreiro de 1941), foi fillo póstumo de Afonso XII e de María Cristina de Habsburgo-Lorena. Foi coroado rei no seu nacemento e reinou até 1931. A súa nai exerceu a rexencia da coroa durante a súa infancia.

## [editar] Vida

En 1902, ao acadar os 16 anos, foi declarado maior de idade e asumiu as funcións de Xefe de Estado. Durante o seu reinado visitou todas as provincias españolas e fixo visitas ao estranxeiro. Na súa visita a Francia foi recibido polo que era presidente da República francesa, Émile Loubet, e durante esa visita foron vítimas dun atentado do cal saíron ilesos.

O 31 de maio de 1906, casouse coa princesa británica Victoria Eugenia de Battenberg (1887 - †1969), filla de Henrique de Battenberg e da princesa Beatriz. Victoria Eugenia era sobriña do rei Eduardo VII e neta da raíña Victoria do Reino Unido. Ela, Alteza Serenísima por nacemento, foi elevada ao rango de Alteza Real un mes antes do seu matrimonio para evitar que o enlace fose considerado desigual.

Cando Afonso XIII e a raíña Victoria regresaban ao Palacio Real, foron vítimas dun atentado, mediante unha bomba que se atopaba dentro dun ramo de flores que lanzara o anarquista Mateo Morral, frente ao número 88 da Calle Mayor de Madrid, do que saíron ilesos. Como consecuencia da explosión morreron ou resultaron feridas varias persoas que contemplaban o paso dos monarcas.

## [editar] Fillos

A parella tivo sete fillos:

- Alfonso (Alfonso Pío Cristino Eduardo), (1907 - 1938) Príncipe de Asturias, naceu hemofílico e renunciou aos seus dereitos á coroa en 1933 para contraer matrimonio cunha plebea. Conde de Covadonga dende entón.

- Jaime (Jaime Leopoldo Isabelino Enrique) (1908 - 1975), xordomudo como consecuencia dunha operación na infancia, renunciou, tamén, ao seu dereito de ser rei. Duque de Segovia e Duque de Madrid, pretendente ao trono de Francia dende 1941 a 1975, coñecido con Duque de Anjou.

- Beatriz (Beatriz Isabel Federica Alfonsa Eugenia) (1909 - 2002), converteuse na princesa de Civitella-Cesi polo seu matrimonio con Alexandro Torlonia.

- Fernando (1910) naceu morto.

- Cristina (María Cristina Teresa Alejandra) (1911 - 1996).

- Juán (Juan Carlos Teresa Silvestre Alfonso), Conde de Barcelona, pretendente do trono de España dende 1941 ata 1975.

- Gonzalo (Gonzalo Manuel María Bernardo) (1914 - 1934), naceu hemofílico.

Afonso tamén tivo tres fillos fora do matrimonio, Roger Leveque de Vilmorin (1905 - 1980), coa aristócrata francesa Mélanie de Gaufridy de Dortan; Leandro Alfonso Ruíz Moragas (1929) recoñecido pola xustiza española o 21 de maio de 2003 como Leandro Alfonso de Borbón Ruíz, fillo do Rei, e a súa irmá Ana María Teresa Ruíz Moragas. A nai da ámbolos dous irmáns foi a actriz española Carmen Ruíz Moragas.

## [editar] Feitos importantes na súa vida

- Durante o seu reinado, España, tras a intervención dos Estados Unidos na guerra colonial, perdeu as súas últimas posesions ultramarinas en Cuba, Puerto Rico e Filipinas, durante o coñecido como Desastre do 98. Xa no século XX desencadenouse novamente a guerra na zona norte de Marrocos que fora adxudicada a España nos repartos internacionais. O conflito localizouse fundamentalmente na área máis próxima á ciudede de Melilla, en contra dos rifeños de Abd el-Krim.

- Primo de Rivera constituiu un goberno ao que denominou directorio, que estivo formado nun primeiro momento exclusivamente por militares (Directorio Militar) e, posteriormente (1925), tivo un carácter civil (Directorio Civil). Durante a Ditadura púxose fin á Guerra de Marrocos co Desembarco de Alhucemas en 1925, que permitiu a conquista española definitiva do Rif en 1927. En 1929 celebraronse la Exposición Universal en Barcelona e a Iberoamericana en Sevilla, pero a oposición crecente que xerou o ditador, especialmente extendida entre estudantes, intelectuais e o corpo de Artillería (opoñíanse á reforma que pretendía o ditador do seu sistema de ascensos) fixeron que Afonso XIII apártase a Miguel Primo de Rivera do goberno o 29 de xaneiro de 1930, nomeando presidente do consello de ministros ao xeneral Dámaso Berenguer coa intención de retornar ao réxime constitucional. Este novo período coñeceuse enseguida como "a Dictablanda", por contraste coa ditadura anterior.

- Tras a caída do ditador -que faleceu semanas despois-, aumentaron as manifestacións antimonárquicas, acusouse ao Rei de apoiar a ditadura de Primo de Rivera e de ter responsabilidades no Desastre de Annual. Ese ano os partidos republicanos uníronse frente a monarquía coa firma do Pacto de San Sebastián. Houbo pronunciamentos militares republicanos que foron frustrados polo goberno na base aérea de Cuatro Vientos (Madrid) e en Jaca, (éste último encabezado polos capitans Fermín Galán e Ángel García Hernández, que foron fusilados tras un consello de guerra). En febreiro de 1931 o almirante Juan Bautista Aznar foi designado presidente do consello por Afonso XIII. O seu goberno convocou eleccións municipais o 12 de abril de 1931. Ao coñecerse nas eleccións mencionadas a vitoria nas cidades das candidaturas republicanas, o 14 de abril proclamouse a Segunda República Española. O Rei abandonou o país ese mesmo día, renunciando á Xefatura do Estado, pero sen una abdicación formal. Viaxou a Cartaxena e partiu a Marsella nun buque da Armada Española para trasladarse dende alí a París.

- Durante o exilio residiu en diversos lugares, aínda que os últimos anos da súa vida pasounos en Roma. Tras a morte de Alfonso Carlos de Borbón, duque de San Jaime, pretendente carlista, en 1936, recibiu os posibles dereitos do carlismo e do lexitimismo francés. O 15 de xaneiro de 1941 renunciou á xefatura da Casa Real en favor do seu fillo Juan. Faleceu o 28 de febreiro de 1941 no Gran Hotel de Roma a causa dunha anxina de peito. Estivo enterrado na igrexa española de Montserrat da capital italiana até que, en 1980, o seu neto o rei Xoán Carlos I ordenou o traslado dos seus restos ao Panteón Real do mosteiro de El Escorial.

## [editar] Véxase tamén

- Historia de España
- Afonso XII
- Miguel Primo de Rivera

Traído desde "http://gl.wikipedia.org../../../a/f/o/Afonso_XIII_a66c.html"

Categoría: Reis de España

##### Views

- Artigo
- Discusión
- Revisión actual

##### Procura

##### Outras linguas

- Català
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Italiano
- 日本語
- ქართული
- Latviešu
- Nederlands
- Polski
- Português
- Русский
- Svenska
- Українська
- 中文